פאטי ג'נקינס

פטרישה ליאה "פאטי" ג'נקינס (באנגלית: Patricia Lea "Patty" Jenkins; נולדה ב-24 ביולי 1971) היא תסריטאית, במאית קולנוע וטלוויזיה אמריקאית. כתבה וביימה את הסרט "מונסטר" שזכה בפרס אינדפנדנט ספיריט, וביימה את הסרטים "וונדר וומן" ו"וונדר וומן 1984". ג'נקינס נולדה בבסיס חיל האוויר בויקטורוויל שבמחוז סן ברנרדינו בקליפורניה. אמה אמילי רות' הייתה מדענית סביבה ואביה ויליאם ג'נקינס, יליד אנגליה, היה טייס בחיל האוויר של ארצות הברית שעוטר בכוכב הכסף על פועלו במלחמת וייטנאם. בעקבות שירותו של האב נדדה המשפחה בין מדינות שונות בעולם ובארצות הברית כולל גרמניה, תאילנד וקמבודיה. בתיכון למדה בלורנס שבקנזס. בגיל 14 החלה לעבוד בתעשיית הקולנוע, כששימשה עוזרת בהפקת הסרט הדוקומנטרי "The River City Reunion". ב-1989 החלה ללמוד ציור במכללה לאמנות "קופר יוניון" שבניו יורק, במהלך הלימודים עברה למגמת קולנוע אותה סיימה ב-1993. עבדה במשך שש שנים כעוזרת צלם והשתתפה בצילום מאות פרסומות ווידאו קליפים. בשנת 2000 סיימה את תוכנית הכשרת הבמאים של מכון הסרטים האמריקאי. ב-2001 יצרה את הסרט הקצר "Velocity Rules" על עקרת בית שהופכת לגיבורת על. סרטה הראשון באורך מלא שביימה היה "מונסטר", אותו כתבה על בסיס סיפור חייה של הרוצחת הסדרתית איילין וורנוס. הסרט שהופק בתקציב של כ-8 מיליון דולר יצא לאקרנים ב-2003 וזכה להצלחה רבה, הן בקרב המבקרים והן בקופות. הוא רשם הכנסות של מעל 60 מיליון דולר וזכה בפרס אינדפנדנט ספיריט לסרט העצמאי הטוב ביותר. ג'ניקס ביימה פרק בסדרה "משפחה בהפרעה", שני פרקים של סדרת הטלוויזיה "הפמליה", ושני פרקים של הסדרה "ההריגה". ב-2011 הייתה מועמדת לפרס אמי על בימוי פרק הפתיחה של "ההריגה" וזכתה בפרס גילדת הבמאים. ב-2013 הפיקה וביימה את פרק הפתיחה של הסדרה "בגידה", ב-2015 הפיקה וביימה את סרט הטלוויזיה "Exposed", ב-2019 הפיקה וביימה את המיני-סדרה "I Am the Night" שכתב בעלה סם שרידן. ב-2015 נבחרה לביים את סרט הקולנוע "וונדר וומן". הסרט יצא לאקרנים ביוני 2017, קיבל ביקורות חיוביות ורשם שיא הכנסות בסוף השבוע הראשון להקרנתו לסרט שבוים על ידי אישה. ג'נקינס נישאה ב-2007 לסם שרידן והם הורים לבן. מונסטר - 2003, תסריטאית ובמאית וונדר וומן - 2017, במאית וונדר וומן 1984 - 2019, תסריטאית ובמאית Poolman ‏ - 2023, מפיקה משפחה בהפרעה - 2004, במאית פרק בעונה השנייה הפמליה - 2006, במאית שני פרקים בעונה השלישית ההריגה - 2011, 2012, במאית פרק הפתיחה של הסדרה ופרק הסיום של העונה השנייה Five - ‏2011, במאית החלק השני של סרט הטלוויזיה בגידה - 2013, מפיקה ובמאית פרק הפתיחה Exposed - ‏2015, מפיקה ובמאית סרט הטלוויזיה I Am the Night -‏2019, מפיקה ובמאית הסדרה מדיה וקבצים בנושא פאטי ג'נקינס בוויקישיתוף פאטי ג'נקינס, ברשת החברתית אקס (טוויטר) פאטי ג'נקינס, במסד הנתונים הקולנועיים IMDb (באנגלית) פאטי ג'נקינס, באתר AllMovie (באנגלית) פאטי ג'נקינס, באתר Rotten Tomatoes (באנגלית) פאטי ג'נקינס, באתר Box Office Mojo (באנגלית) פאטי ג'נקינס, במסד הנתונים הקולנועיים KinoPoisk (ברוסית) פאטי ג'נקינס, באתר MusicBrainz (באנגלית) פאטי ג'נקינס באתר קופר יוניון אינה טוקר, האישה שמאחורי "וונדר וומן": מי את, פטי ג'נקינס?, באתר ynet, 5 ביוני 2017 נירית אנדרמן, "ניסינו להראות שאנחנו יכולות לעשות סרט מנקודת המבט שלנו, ושזה יצליח", באתר הארץ, 31 במאי 2021 Patty Jenkins, Sam Sheridan, הניו יורק טיימס, 2 בספטמבר 2007 How ‘Wonder Woman’ director Patty Jenkins cracked the superhero-movie glass ceiling, וושינגטון פוסט, 31 במאי 2017 'When Time Was New': 'Wonder Woman' Brings Sunlight To The DC Universe, ‏NPR, ‏2 ביוני 2017 פאטי ג'נקינס באתר קופר יוניון אתר גילדת הבמאים Box Office: 'Wonder Woman' Opens to Historic $100.5M, הוליווד ריפורטר, 4 ביוני 2017